รัฐบาลไทย-ข่าวทำเนียบรัฐบาล-กระทรวงเกษตรฯ สนองพระราชดำริ ดำเนินโครงการพัฒนาพื้นที่ลุ่มน้ำปากพนังฯ
วันอาทิตย์ที่ 16 สิงหาคม 2563
กระทรวงเกษตรฯ สนองพระราชดําริ ดําเนินโครงการพัฒนาพื้นที่ลุ่มน้ําปากพนังฯ
กระทรวงเกษตรฯ สนองพระราชดําริ ดําเนินโครงการพัฒนาพื้นที่ลุ่มน้ําปากพนังฯ สามารถสร้างประโยชน์ให้แก่ราษฎร ครอบคลุมพื้นที่ 3 จังหวัด ในพื้นที่ถึง 1.9 ล้านไร่ พร้อมมอบหมายกรมชลประทานบริหารจัดการน้ําอย่างเป็นระบบ
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังรับฟังการบรรยายสรุปการดําเนินโครงการพัฒนาลุ่มน้ําปากพนัง อันเนื่องมาจากพระราชดําริ อ.ปากพนัง จ.นครศรีธรรมราช ว่า ลุ่มน้ําปากพนัง ตั้งอยู่ทางตอนใต้ของจังหวัดนครศรีธรรมราช ครอบคลุมพื้นที่รวม 13 อําเภอ ของจังหวัดนครศรีธรรมราช รวมทั้งพื้นที่บางส่วนของจังหวัดพัทลุงและจังหวัดสงขลา รวมพื้นที่ประมาณ 1.9 ล้านไร่ เป็นพื้นที่นากว่า 500,000 ไร่ มีประชากรประมาณ 600,000 คน แต่จากการที่มีจํานวนประชากรเพิ่มมากขึ้น ทําให้มีความต้องการใช้น้ําปริมาณมากขึ้นด้วย การพัฒนาพื้นที่ลุ่มน้ําปากพนังตามแนวพระราชดําริจึงเป็นหนทางหนึ่งที่จะช่วยพลิกฟื้นความอุดมสมบูรณ์ให้กลับคืนมา
ในส่วนของกระทรวงเกษตรและสหกรณ์ กรมชลประทานได้สนองพระราชดําริโดยดําเนินการพัฒนาพื้นที่ลุ่มน้ําปากพนังด้วยการศึกษาความเหมาะสมและศึกษาผลกระทบสิ่งแวดล้อม (EIA) ซึ่งได้ออกแบบแล้วเสร็จเมื่อเดือนพฤศจิกายน 2537 และรายงานการศึกษาผลกระทบสิ่งแวดล้อมผ่านความเห็นชอบของสํานักงานนโยบายและแผนทรัพยากรธรรมชาติและสิ่งแวดล้อม ซึ่งคณะรัฐมนตรีได้ให้ความเห็นชอบและอนุมัติให้เปิดโครงการ เมื่อวันที่ 7 พฤศจิกายน 2538 โดยดําเนินโครงการ คือ 1) งานก่อสร้างประตูระบายน้ําอุทกวิภาชประสิทธิ์(ปากพนัง) และอาคารประกอบ 2) งานก่อสร้างระบบระบายน้ํา ทําหน้าที่ระบายน้ําและป้องกันน้ําเค็ม โดยก่อสร้างคลองระบายน้ําเพิ่มเติม พร้อมประตูระบายน้ํา 3 แห่ง และขุดลอกคลองเดิม พร้อมประตูระบายน้ํา 1 แห่ง รวม 4 แห่ง 3) งานก่อสร้างระบบส่งน้ํา พื้นที่ชลประทาน 521,500 ไร่ และ 4) งานก่อสร้างคันแบ่งเขตน้ําจืดน้ําเค็ม เพื่อแบ่งพื้นที่ใช้ประโยชน์จากการพัฒนาให้ชัดเจน และอาคารบังคับน้ําตามแนวคันกั้นน้ํา จํานวน 22 แห่ง
สําหรับโครงการพัฒนาลุ่มน้ําปากพนัง อันเนื่องมาจากพระราชดําริ สามารถสร้างประโยชน์แก่ราษฎรในหลายด้าน คือ 1) สามารถป้องกันการรุกล้ําของน้ําเค็มเข้าไปทําลายพื้นที่การเกษตร 2) เก็บกักน้ําจืดไว้ในลําน้ําปากพนังและลําน้ําสาขาได้ประมาณ 70 ล้าน ลบ.ม. เพื่อการอุปโภค-บริโภค และการเพาะปลูกบริเวณสองฝั่งลําน้ํา ประมาณ 521,500 ไร่ในฤดูฝน และประมาณ 240,700 ไร่ในฤดูแล้ง 3) คลองระบายน้ําช่วยบรรเทาอุทกภัย เนื่องจากสามารถระบายน้ําลงสู่ทะเลได้สะดวกและรวดเร็วขึ้น 4) ขจัดปัญหาขัดแย้งระหว่างเกษตรนากุ้งและเกษตรกรนาข้าว เนื่องจากมีการแบ่งเขตของการใช้พื้นที่อย่างชัดเจน 5) ลดปัญหาการอพยพย้ายถิ่นฐานไปทํากินในถิ่นอื่น 6) แม่น้ําปากพนังและลําน้ําสาขา เป็นแหล่งเพาะเลี้ยงและขยายพันธุ์สัตว์น้ําจืดได้เป็นอย่างดี 7) เพิ่มพูนผลผลิตการเกษตรหลากหลายและครบวงจร ทั้งทางด้านการเพาะปลูก การประมง ปศุสัตว์ ฯลฯ ตลอดจนการพัฒนาอุตสาหกรรม 8) ยกระดับมาตรฐานการครองชีพและความเป็นอยู่ของราษฎร 9) ฟื้นฟูสภาพนิเวศวิทยาให้กลับคืนสู่ความสมดุล และ 10) ลดปัญหาการน้ําเปรี้ยวและดินเปรี้ยว
นอกจากนี้ ยังได้มีการหารือถึงแนวทางการแก้ไขปัญหาของพี่น้องประชาชนในพื้นที่ มีการพูดคุยถึงโครงการต่าง ๆ และเร่งรัดให้ดําเนินการ ซึ่งจะต้องมีการควบคุมและรักษาสมดุลในการบริหารจัดการน้ําในพื้นที่ ทั้งในส่วนของการระบายน้ํา การป้องกันน้ําเค็ม และการขุดลอกตะกอนในแม่น้ําปากพนัง เป็นต้น เพื่อรองรับปริมาณน้ําในช่วงที่มีน้ําหลาก ลดปัญหาน้ําท่วมขังในเขตเทศบาล อ.ปากพนัง และช่วยกักเก็บน้ําในช่วงฤดูแล้ง เพื่อการอุปโภค-บริโภค ด้านการเกษตร และด้านประมง โดยจะต้องมีการศึกษาถึงผลกระทบที่อาจจะเกิดขึ้นกับประชาชน และจะต้องเข้าไปสร้างการรับรู้แก่ประชาชนในพื้นที่ด้วย อย่างไรก็ตาม กระทรวงเกษตรฯ พร้อมจะรับฟังปัญหาของพี่น้องประชาชน และผลักดันงบประมาณที่จะเข้ามาสนับสนุนการดําเนินงานในการแก้ไขปัญหาในพื้นที่ต่อไป